प्रजा की बात सुनकर धर्मराज युधिष्ठिर ने कहा- ‘मैं अपने भाइयों के साथ आप लोगों से प्रार्थना करता हूँ, आप प्रेम और कृपा से हमारी बात स्वीकार करें। इस समय हस्तिनापुर में पितामह भीष्म, धृतराष्ट्र, विदुर, हमारी माता कुन्ती और गान्धारी तथा हमारे सभी सगे-सम्बन्धी निवास कर रहे हैं। उनके हृदय में भी हमारे लिए बड़ी वेदना है। आप लोग हमारी प्रसन्नता के लिए वापस लौट जाइये और उनकी देखरेख कीजिए। अगर आप ऐसा करते हैं तो मुझे बहुत संतोष होगा और मैं उसे अपना सत्कार समझँूगा।’